laion/Wikipedia-Exotic huggingface dataset:
עונת 1992/1993 בליגה האירופית של פיב"א

עונת 1992/1993 בליגה האירופית של פיב"א הייתה העונה ה-36 של תחרות אירופית לקבוצות כדורסל והיא אורגנה על ידי פיב"א אירופה. זו הייתה התחרות השנייה במתכונת של ליגה. המשחק הראשון התקיים ב-10 בספטמבר 1992 ותחרות הסתיימה ב-15 באפריל 1993. בתחרות השתתפו 42 קבוצות. העונה הסתיימה בניצחון של לימוז', בפעם הראשונה בתולדות המועדון. טוני קוקוץ' (קרואטיה) מבנטון טרוויזו נבחר לכדורסלן המצטיין של הפיינל פור בפעם השלישית. זדרבקו רדולוביץ' מציבונה זאגרב זכה בפרס אלפונסו פורד. בתחילת התחרות התקיימו סיבובים מוקדמים בהם נקבעו 13 עולות לשלבים הבאים. ל-13 קבוצות אלו הצטרפו פרטיזן, בנטון טרוויזו ו-מונטיגלה בדלונה. בגלל החלטות האומות המאוחדות בעקבות מלחמת בוסניה, הקבוצות הסרביות לא הורשו להשתתף בשלב הבתים. בעקבות כך, פרטיזן והכוכב האדום בלגרד הוצאו מהתחרות. הקבוצות חולקו ל-2 בתים. עם סיום המשחקים בבתים נערך רבע הגמר בשיטת הטוב מ-3 משחקים. מנצחות רבע הגמר נפגשו בהיכל השלום והאחווה פיראוס למשחקי פיינל פור. בשלבים המוקדמים נקבעו 13 עולות לבית הגמר. לא השתתפה בעקבות מלחמת בוסניה והחלטות האומות המאוחדות הפועל תל אביב העפילה ישירות לשלב השני של המוקדמות. בשלב זה היא נפגשה עם מאס פילס מכלן הבלגית והפסידה 88:80, 76:90. מכבי תל אביב העפילה ישירות לשלב השני של המוקדמות. בשלב זה היא נפגשה עם בנפיקה הפורטוגזית וניצחה אותה 89:75 ו-81–100. היא סיימה את בית הגמר במקום השביעי לא עברה לשלב הבא. פירוט התוצאות תיאור מפורט של משחקי הגמר משחק הגמר, המחצית הראשונה, סרטון באתר יוטיוב משחק הגמר, המחצית השנייה, סרטון באתר יוטיוב
פרידריך מיכאל, רוזן פפאלץ-צווייבריקן-בירקנפלד

פרידריך מיכאל, רוזן פפאלץ-צווייבריקן-בירקנפלד (בגרמנית: Friedrich Michael von Pfalz-Zweibrücken-Birkenfeld‏; 27 בפברואר 1724 – 15 באוגוסט 1767) היה רוזן לבית ויטלסבאך, בנו של כריסטיאן השלישי, רוזן פפאלץ-צווייבריקן ואביו של מקסימיליאן הראשון יוזף, מלך בוואריה. פרידריך מיכאל נולד ב-27 בפברואר 1724 בריבוויל שהשתייכה לממלכת צרפת, לכריסטיאן השלישי, רוזן פפאלץ-צווייבריקן, ולקרולינה, רוזנת נסאו-זארבריקן, בתו של לודוויג קראפט, רוזן נסאו-זארבריקן. פרידריך מיכאל התגייס לצבא האימפריה הרומית הקדושה, ובשנת 1758 הועלה לדרגת גנרלפלדמרשל. פרידריך מיכאל לחם כנגד פרוסיה במהלך מלחמת שבע השנים, ואף פיקד על הכוח שלחם בפרידריך הגדול בקרב רוסבאך. בסתיו 1758 פיקד פרידריך מיכאל על הכוחות שפלשו לנסיכות הבוחר מסקסוניה, ובשנה שלאחריה כבש את דרזדן, לייפציג, טורגאו וויטנברג. לאחר מכן מונה פרידריך מיכאל למושל הכללי בבוהמיה, וב-15 באוגוסט 1767 מת בשווצינגן, שהשתייכה לדוכסות פפאלץ-צווייבריקן. ב-6 בפברואר 1746 התחתן פרידריך מיכאל עם מריה פרנצסקה, רוזנת פפאלץ-זולצבאך, בתו של יוזף קרל, רוזן פפאלץ-זולצבאך. ממנה היו לו 5 ילדים: קרל אוגוסט כריסטיאן (1746–1795) קלמנס אוגוסט יוזף פרידריך (1749–1750) מריה אמליה אוגוסטה (1752–1828), התחתנה עם פרידריך אוגוסט הראשון, מלך סקסוניה מריה אנה (1753–1824), התחתנה עם וילהלם, דוכס בבוואריה. מקסימיליאן יוזף (1756–1825) מדיה וקבצים בנושא פרידריך מיכאל, רוזן פפאלץ-צווייבריקן-בירקנפלד בוויקישיתוף פרידריך מיכאל, רוזן פפאלץ-צווייבריקן-בירקנפלד, באתר "Find a Grave" (באנגלית)
Sorry

Sorry היא מילה באנגלית שפירושה סליחה. האם התכוונתם ל... Sorry (שיר של מדונה) – שיר של הזמרת מדונה. Sorry (שיר של ביונסה) – שיר של הזמרת ביונסה. Sorry (שיר של ג'סטין ביבר) – שיר של הזמר ג'סטין ביבר. Sorry (שיר של סיארה) – שיר של הזמרת סיארה. Sorry (שיר של גרייס ג'ונס) – שיר של הזמרת גרייס ג'ונס. Sorry (שיר של מאדנס) – שיר של הלהקה מאדנס. Sorry (שיר של ריק רוס) – שיר של הראפר ריק רוס. Sorry (שיר של T.I.) – שיר של הזמר T.I.. Sorry (אלבום) – אלבום של הזמרת מג מאיירס.
אסמאא' מחפוז

אסמאא' מחפוז (בערבית: أسماء محفوظ; ‏ נולדה ב-1 בפברואר 1985) היא אקטיביסטית מצרית ואחת המייסדות של תנועת הנוער 6 באפריל. אסמאא' מחפוז נולדה במצרים ב-1 בפברואר 1985. היא למדה באוניברסיטת קהיר ויש לה תואר ראשון במנהל עסקים. באפריל 2008 ייסדה יחד עם אקטיביסטים מצרים נוספים את קבוצת הפייסבוק "תנועת הנוער של ה-6 באפריל" שנועדה לתמוך בשביתת הפועלים מאל-מחלה אל-כוברא. ב-18 בינואר 2011 מחפוז פרסמה סרטון וידאו בפייסבוק בו קראה למצרים לצאת לרחובות ולהשמיע קול נגד משטרו של חוסני מובראק. לאחר מכן הסרטון הועלה ליוטיוב ונהייה לוויראלי תוך מספר ימים. הסרטון שלה קיבל קרדיט מעיתונאים רבים, בהם מונה אלטחאווי, כגורם מכריע בהצתת הניצוץ שהוביל להפיכה במצרים באותה שנה. לאחר שפרסמה את הסרטון, יצאה להפגין עם ארבעה צעירים נוספים בכיכר תחריר, אך הם פונו במהרה בידי כוחות הביטחון המצריים לפני שההפגנה הספיקה לגדול. לאחר מכן, מחפוז פרסמה סרטון נוסף בו הודיעה על כוונתה לצאת להפגין בכיכר תחריר ב-25 בינואר, שהוא חג לאומי במצרים לזכרם של שוטרים שנהרגו בעימותים עם הצבא הבריטי. בסרטון היא קראה לאזרחים מצרים להצטרף אליה ואמרה: "אם אתם מחשיבים את עצמכם לגברים, בואו איתי ב-25 בינואר. כל מי שאומר שנשים לא צריכות למחות משום שיכו אותן, שיראה קצת כבוד עצמי וגבריות ויבוא איתי ב-25 בינואר. כל מי שאומר שזה פשוט לא שווה את זה כי בכל מקרה יגיעו מעט אנשים, אני רוצה לומר לו 'אתה הסיבה לכך, אתה בוגד, בדיוק כמו הנשיא או כל שוטר שמכה אותנו ברחובות'". מאוחר יותר בשנת 2011 נעצרה מחפוז באשמת הכפשת המועצה הצבאית העליונה כשכינתה אותם "מועצה של כלבים". היא נשפטה בבית דין צבאי, דבר שעורר את חמתם של אקטיביסטים רבים, ואף של מספר פוליטיקאים מצרים, בהם מוחמד אל-בראדעי ואימן נור. היא שוחררה בערבות של 20,000 לירות מצריות ולבסוף בית המשפט הצבאי ביטל את כל ההאשמות נגדה. באותה שנה הוענק לה פרס סחרוב לחופש המחשבה על תרומתה ל"שינויים היסטוריים בעולם הערבי". ב-23 באוקטובר 2011, מחפוז ארגנה התכנסות בארצות הברית בתמיכה בתנועת כיבוש וול סטריט. כשנשאלה מדוע הגיעה להפגין יחד עם פעילי כיבוש וול סטריט אמרה "הרבה תושבים אמריקאים הביעו איתנו סולידריות, וכעת עלינו להמשיך בכל רחבי העולם, כי קיימת האפשרות ליצור עולם אחר עבור כולנו". העיתון "עסקים ערביים" מיקם את מחפוז במקום 381 ברשימת 500 הערבים המשפיעים ביותר בעולם. נשים באביב הערבי במצרים מדיה וקבצים בנושא אסמאא' מחפוז בוויקישיתוף אסמאא' מחפוז, ברשת החברתית אקס (טוויטר) ריאיון עם מונה אלטאחווי, באתר PBS,‏ 9 בפברואר 2011 נשים השתתפו בתפקידי מפתח בהתקוממות המצרית, באתר הרדיו הלאומי האמריקאי, 4 בפברואר 2011 אסמאא' מחפוז, מארגנת ההפגנות במצרים, מדברת על החלטתה להשתמש בפייסבוק כדרך פעולה, ראיון וידאו באתר ממרי, 31 בינואר 2011 אסמאא' מחפוז וסרטון היוטיוב שעזר להצית את ההתקוממות המצרית, באתר דמוקרטיה עכשיו, 8 בפברואר 2011 בלוגרית מצרית לא תועמד לדין צבאי, באתר "דיני רשת", 22 באוגוסט 2011 הצבא יסיר את האישומים נגד הבלוגרית, באתר "עיתונאים ללא גבולות", 19 באוגוסט 2011
פרנצ'סקו ג'אצינטו, דוכס סבויה

פרנצ'סקו ג'אצינטו, דוכס סבויה (באיטלקית: Francesco Giacinto di Savoia; 14 בספטמבר 1632 – 4 באוקטובר 1638) היה דוכס סבויה מ-1637 עד 1638 תחת עוצרות אמו כריסטין מארי מצרפת. פרנצ'סקו ג'אצינטו נולד ב-14 בספטמבר 1632 בטורינו לויטוריו אמדאו הראשון דוכס סבויה ולכריסטין מארי מצרפת, בתם של אנרי הרביעי מלך צרפת ואשתו השנייה מארי דה מדיצ'י. ב-7 באוקטובר 1637 מת ויטוריו אמדאו הראשון, דוכס סבויה, ופרנצ'סקו ג'אצינטו עלה לשלטון במקומו, אולם, אמו הייתה עוצרת המדינה, והיא זאת ששלטה למעשה. ב-4 באוקטובר 1638 מת פרנצ'סקו ג'אצינטו, ואחיו קרלו אמנואלה השני, דוכס סבויה עלה לשלטון במקומו. מדיה וקבצים בנושא פרנצ'סקו ג'אצינטו, דוכס סבויה בוויקישיתוף
חורבת קציון

חורבת קציון (ח'רבת קציון במקור) היא אתר ארכאולוגי במזרח הגליל העליון, בו שכנה לפי הסברה העיר מתקופת המשנה והתלמוד קציון הנזכרת במקורות חז"ל. החורבה שוכנת כשניים וחצי ק"מ ממערב למושב שדה אליעזר, על גבעה ברום של כ-400 מטרים מעל פני הים, ומצפון לה עובר נחל קציון, המתחבר לנחל דישון. השם "קציון" נזכר בתלמוד הירושלמי כמקום מושבו של רבי יוחנן דקציון. מסורת יהודית מסוף המאה ה-14 מזהה את קברו של רבי יוחנן בקציון, לצד קברו של רבי שמעון בן לקיש. בעוד המסורת על קברו של בן לקיש באתר קדומה יותר ומקורה ככל הנראה בראשית המאה ה-13. במרכז האתר שרידי בריכה גדולה, ולצדה מבנה ציבורי גדול (20 על 37 מ"ר), אשר נחקר עוד בידי ראשוני חוקרי הארץ במאה ה-19. במבנה ולצדיו פזורות אבני גזית גדולות ומעוצבות, וכן משקופים מעוטרים, כותרות ועמודים. בשנת 1860 נתגלתה באתר אבן הקדשה ביוונית לכמה מקיסרי רומא החתומה בידי יהודים. על בסיס שמות הקיסרים שנמנו בכתובת היא תוארכה לשנת 197 לספירה. יוחנן דקציון חנה ודוד עמית, מראי מקום - לטייל עם המקורות בצפון הארץ, יד יצחק בן-צבי, עמ' 174-173. סיור בחורבת קציון באתר Inature
חיות במה

חיות במה היא תוכנית בידור ואירוח של החינוכית, אשר משודרת החל מ-30 באוגוסט 2014. הסדרה מארחת ידוען, שחקן, יוצר, מוזיקאי, ומפורסמים נוספים. לכל עונה נושא משלה ובכל פרק מתארח מפורסם אשר קשור לנושא זה. עונה 1 - "חיות במה". מנחה - עלמה זק. עונה 2 - "חיות במה בהופעה". מנחה - שאנן סטריט. מוזיקאים ויוצרי מוזיקה. עונה 3 - "חיות במה צוחקות". מנחה - מיכאל הנגבי. קומיקאים ובדרנים. עונה 4 - "חיות במה בהופעה 2". מנחה - שאנן סטריט. מוזיקאים ויוצרי מוזיקה. עונה 5 - "חיות מסך". מנחה - דאנה איבגי. אנשי קולנוע והפקת סרטים. עונה 6 - "חיות במה יוצרות". מנחה תם אהרון. יוצרים מתחומים שונים. עונה 7 - "חיות רשת". מנחה דרור גלוברמן. כוכבי יוטיוב ישראלים. עונה 8 - "חיות במה צוחקות 2". מנחה - מיכאל הנגבי. קומיקאים ובדרנים. ב-10 בדצמבר 2018 עלתה בכאן חינוכית תוכנית ספיישל בשם "חיות במה מסכמים שנה". דב נבון דניאל מורשת עופר ומאור אדיר מילר עוז זהבי ליאת הר לב אלי פיניש ענבל לורי אלון נוימן קובי פרג' גיא זו-ארץ מנשה נוי טלי אורן ירון כפכפי גל זייד חנוך רוזן מיכל ינאי שי אביבי מור סילבר לירית בלבן יעל לבנטל יוסי מרשק "הפיג'מות" אורי חזקיה אבי נשר גיל עברי אילן גזית מורן מרציאנו דניאל סלומון שלומי קוריאט דאנה איבגי רבקה מיכאלי יאיר אורבך זאב נחמה מיכאל גריילסאמר דודו טסה אחינועם ניני גיל דור מאור כהן נוי אלוש דניאלה לוגסי יוסי פיין דנה ברגר "הדג נחש" סקאזי מורין נהדר אבישי כהן אמל מורקוס רד בנד דודוש קלמס דויד ברוזה יהלי סובול גלעד כהנא שי צברי יוסי מזרחי נצ'י נצ' ויקטוריה חנה סאפי סוייד טל בלכרוביץ' דידי שחר חוה אלברשטיין קובי אפללו איזי פיטר רוט עברי לידר איריס וינר סיסטם עאלי מוקי ליטל שוורץ יובל המבולבל יהודה קיסר קרן מור דרור קרן נדב אבוקסיס גיה באר גורביץ' נינט טייב שירי מימון אבי דנגור "חיות במה בהופעה", דף התוכנית באתר כאן חינוכית "חיות במה צוחקות", דף התוכנית באתר כאן חינוכית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
כיכר הכנסייה

כיכר הכנסייה (באנגלית: Church Square ובאפריקאנס: Kerkplein) אשר במקור נודעה בתור כיכר השוק (באנגלית: Market Square ובאפריקאנס: Marktplein) היא הכיכר הראשית של המרכז ההיסטורי של העיר פרטוריה, אחת משלוש ערי הבירה של דרום אפריקה. המבנים סביב הכיכר נבנו ברובם בשלהי המאה ה-19, והכיכר עצמה היוותה למעשה במשך כעשרות שנים את מרכזה הכלכלי והפוליטי של הרפובליקה הדרום-אפריקאית. המבנה הבולט ביותר סביב הכיכר הוא משכן מועצת העם, אשר היה בניין הפרלמנט והממשלה של הרפובליקה הדרום-אפריקאית. המבנה החל להיבנות בשנת 1888 ונחנך כעבור שנים אחדות. כעשור לאחר מכן, בשנת 1897, החלה הבנייה של ארמון הצדק, אשר נועד לשמש בתור בית המשפט העליון של הרפובליקה. במשך השנים נבנו סביב הכיכר בנקים חשובים שונים ומבני ציבור נוספים. החל משנת 1956, מעטר את מרכז הכיכר פסלו של מנהיגה הבולט ביותר של הרפובליקה הדרום-אפריקאית, פול קרוגר. הכיכר בשנת 1881 הכיכר בסביבות שנת 1895 הכיכר בשנת 1900 מדיה וקבצים בנושא כיכר הכנסייה בוויקישיתוף רחוב פול קרוגר כיכר פרטוריוס מועצת העם (הרפובליקות האפריקאנריות) פסל פול קרוגר ארמון הצדק הבנק ההולנדי הישן אתר האינטרנט הרשמי של כיכר הכנסייה
באה פידלר

באה פידלר (בגרמנית: Bea Fiedler; נולדה ב-28 ביוני 1957) היא שחקנית גרמנייה. פידלר נולדה בנורדריין-וסטפאליה, ב-1977 הייתה נערת השער של פלייבוי גרמניה. היא הופיעה במספר סרטים במדינתה. בישראל התפרסמה כאשר שיחקה בשלושה סרטים ב"סדרת אסקימו לימון": היא גילמה את אווה בסרט ספיחס. אווה אשת השיכור בתחילת הסרט. כמו כן גילמה סייעת לרופא שיניים בסרט "רומן זעיר", ורוזנת בסרט "הרימו עוגן". בין היתר, שיחקה בסרט אמריקאי המתבסס על פורמט סדרת "אסקימו לימון", הנקרא "Hot Chili". בשנות ה-80 טענה פידלר כי אביו הביולוגי של בנה הוא אלבר השני, נסיך מונקו. היא אף הגישה תביעת אבהות, אך לאחר שבוצעה בדיקת רקמות, הדבר התברר כלא נכון. באה פידלר, במסד הנתונים הקולנועיים IMDb (באנגלית) באה פידלר, באתר AllMovie (באנגלית) ערך זה הוא קצרמר בנושא קולנוע ובנושא אישים. אתם מוזמנים לתרום לוויקיפדיה ולהרחיב אותו.
מטה אסקלפיוס

מטה אסקלפיוס הוא סמלו של האל אסקלפיוס, אל הרפואה והריפוי במיתולוגיה היוונית הקדומה. הסמל מורכב מנחש הכרוך סביב מטה, והוא משויך לאסטרולוגיה ולריפוי. אסקלפיוס, המופיע גם בגלגל המזלות, היה אל הריפוי בפנתיאון היווני הקדום. לפי האגדה, אסקלפיוס למד רפואה מפי הקנטאור כיירון, ודמותו בגלגל המזלות משולבת במערכות קנטאור ומזל קשת. מטהו אומר הסמכות של אסקלפיוס משולבת בדמות הנחש, המסמל את כוח הריפוי וההתחדשות בזכות מנהגו להשיל את עורו ולהחליפו בחדש. הנחש המופיע בסמל הוא ככל הנראה נחש החולדות (אנ'), נחש ממשפחת ה־זעמניים, שמוצאו באזור אסיה הקטנה, והוא אינו ארסי. קיימת השערה נוספת שלפיה הסמל הופיע עקב שכיחותן הרבה של תולעי גינאה שחיו מתחת לעור בזמנים קדומים. רופאי התקופה היו מוציאים את הטפיל על ידי משיכתו בקיסם, והרופאים היו יכולים לפרסם את משלח ידם על ידי ציור אירוע מעין זה. המטה של אסקלפיוס דומה בצורתו ובמשמעויותיו למטה הרמס, המורכב ממטה מכונף וסביבו שני נחשים, ושניהם דומים לנחש הנחושת, המופיע לראשונה בספר במדבר (כ"א, ח'): ”וַיֹּאמֶר ה' אֶל מֹשֶׁה: עֲשֵׂה לְךָ שָׂרָף וְשִׂים אֹתוֹ עַל נֵס וְהָיָה כָּל הַנָּשׁוּךְ וְרָאָה אֹתוֹ וָחָי.” מטה אסקלפיוס מסמל עד היום את משלח היד הרפואי, והוא משולב בסמלו של ארגון הבריאות העולמי. סמל ההסתדרות הרפואית בישראל מציג נחש כרוך סביב סמל המדינה ואף בסמלו של חיל הרפואה בצבא הישראלי מופיע נחש, סיכת החובש נראית בדיוק כמו מטה אסקלפיוס ואף בסיכת הרופא הצבאי מופיע נחש (אך עם חרב, ולקציני בריאות הנפש סביב האות פסי ביוונית). סמלם של ארגונים מעטים (כמו איגוד רופאי העור) הוא מטה הרמס, שהיה סמל המדע והאלכימיה בימי הביניים, ונקשר אף הוא לרפואה. מטה הרמס נחש הנחושת מטה אהרון אלגיז דוד רבינרסון, ליאת זלצר ורינת גבאי־בן־זיו, "על אלים, נחשים ומטות - סמלו של מקצוע הרפואה", הרפואה, 153 (10), אוקטובר 2014. מדיה וקבצים בנושא מטה אסקלפיוס בוויקישיתוף ד"ר יוסי רימר, "על רופאים ונחשים", באתר הארץ, 17 בנובמבר 2007
רחוב פול קרוגר

רחוב פול קרוגר (באנגלית: Paul Kruger Street ובאפריקאנס: Paul Krugerstraat) הוא הרחוב הראשי של פרטוריה, אחת משלוש ערי הבירה של דרום אפריקה. הוא קרוי על שמו של פול קרוגר. במרכז הרחוב עומדת כיכר הכנסייה, אשר מהווה את המרכז ההיסטורי של העיר אשר שימש בשלהי המאה ה-19 כמרכז הפוליטי והכלכלי של הרפובליקה הדרום-אפריקאית. עם הקמת איחוד דרום אפריקה בשנת 1910, נקבע מושב הממשלה של המדינה החדשה בפרטוריה, ובשנים הבאות נבנו לאורך רחוב פול קרוגר מצפון ומדרום לכיכר הכנסייה שורה של משדרי ממשלה. במקביל בתי עסק רבים רכשו לעצמם אחיזה סביב הרחוב, והמקום ידע גם את הקמתם של מוסדות פיננסיים שונים ומבני ציבור נוספים. את הקצה הצפוני של הרחוב חותמת תחנת רכבת בינעירונית ולצד הקצה הדרומי שוכנת תחנת רכבת עירונית. אתרים בולטים לאורך הרחוב מלבד כיכר הכנסייה והמבנים הבולטים שסביבה, הם בנייני משרדי הממשלה השונים, הגנים הזואולוגיים הלאומיים, כיכר פרטוריוס ופארק החופש. כיכר הכנסייה כיכר פרטוריוס פארק החופש שדה הגיבורים
אמת (סרט)

אמת (באנגלית: Truth) הוא סרט קולנוע אמריקאי ביוגרפי משנת 2015 בבימויו של ג'יימס ואנדרבילט ובכיכובם של רוברט רדפורד וקייט בלאנשט. הסרט הוקרן לראשונה בפסטיבל הסרטים הבינלאומי בטורונטו ב-12 בספטמבר 2015. בחודשים שקדמו לבחירות לנשיאות ארה״ב בשנת 2004, מארי מייפס, מפיקת תוכנית התחקירים ״60 דקות״ של רשת CBS וצוותה, חיפשו ראיות לטענה לפיה נשיא ארה״ב דאז, ג׳ורג׳ ווקר בוש, קיבל יחס מועדף בשירות הצבאי שלו במשמר הלאומי בתקופת מלחמת וייטנאם. מייפס וצוות התוכנית איתר אדם בשם ביל בורקט, אשר טען שהוא מחזיק בידיו ראיות מוצקות בדמות טפסים ומזכרים פנימיים, המעידים על כך שבוש אכן קיבל יחס מועדף. מייפס הפיקה תחקיר בהתבסס על החומרים שקיבלה מבורקט, כאשר העיתונאי דן ראד׳ר שידר את התחקיר. לאחר שידור התוכנית, החלו מייפס, ראד׳ר וצוות 60 דקות להישאל על האותנטיות של המסמכים ששודרו בתוכנית, כאשר חלק מן הצופים טענו שהמסמכים מזויפים. המחלוקת הלכה וגברה כאשר גופי תקשורת נוספים עסקו בסיפור, והחלו להעלות ספקות באשר לאמיתות המסמכים. מאפיינים מסוימים של המזכרים אשר הופיעו בתוכנית, העלו טענה שהמסמכים זויפו תוך שימוש במעבד התמלילים מיקרוסופט וורד, ואין אפשרות שמדובר במסמכים אותנטיים, שהוכנו במכונת כתיבה מן הסוג בו נעשה שימוש בשנות ה-70 המוקדמות. בהמשך, הודה בורקט כי שיקר בנוגע להשגתם של המסמכים. לאחר השערורייה, מייפס, ראד׳ר, וצוות התוכנית הואשמו בכך שהאג׳נדה הליברלית של מייפס גרמה להם לשדר את התחקיר. הצוות נאלץ להשתתף בוועדת בדיקה פנימית של רשת CBS, שקמה על מנת לבדוק האם השקפה פוליטית גרמה להטיה בשיקול הדעת של מייפס והצוות. צוות התוכנית פוטר לאחר השימוע בוועדה; דן ראד׳ר הודיע על פרישתו משידור לאחר מכן. מייפס השמיעה בפני הוועדה את טענותיה ועמדה על אמיתות התחקיר. עם זאת, היא פוטרה לאחר השימוע. דן ראד׳ר שידר בפעם האחרונה את התוכנית, וציין את האומץ של הצוות בהתמודדות עם הזמנים הקשים. הסרט הופק בעלות של 9.6 מיליון דולר, אולם מכירות הכרטיסים הגיעו לכדי 5.4 מיליון דולר בלבד. רוברט רדפורד - בתפקיד דן ראטר קייט בלאנשט - בתפקיד מארי מאפיס דניס קווייד - בתפקיד קולונל רוג'ר צ'ארלס טופר גרייס - בתפקיד מייק סמית' אליזבת מוס - בתפקיד לוסי סקוט ברוס גרינווד - בתפקיד אנדרו הייוארד סטייסי קיץ' - בתפקיד קולונל ביל בורקט דייוויד ליונס - בתפקיד ג'וש הווארד ג'ון בנג'מין היקי - בתפקיד מארק וורלסטאד רייצ'ל בלייק - בתפקיד בטסי ווסט סטיב באסטוני - בתפקיד גיל שוורץ אתר האינטרנט הרשמי של אמת "אמת", במסד הנתונים הקולנועיים IMDb (באנגלית) "אמת", באתר AllMovie (באנגלית) "אמת", באתר Rotten Tomatoes (באנגלית) "אמת", באתר Box Office Mojo (באנגלית) "אמת", באתר Metacritic (באנגלית) "אמת", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים אמריקאיים. אתם מוזמנים לתרום לוויקיפדיה ולהרחיב אותו.
שרה הדלנד

שרה הדלנד (באנגלית: Sarah Hadland; נולדה ב-20 בפברואר 1971) היא שחקנית אנגלייה המוכרת בעיקר מהופעתה בתפקיד סטיבי בסדרה הקומית של ה-BBC "מירנדה" ועבודתה עם דייוויד מיטשל ורוברט וב. שרה הדלנד נולדה בלונדון ולמדה מחול מגיל 3. בהיותה בבית הספר "וילמסלו היי סקול" בצ'שייר החלה לעסוק בביטבוקס ובתיאטרון חובבים עם להקת התיאטרון לנוער "טמפו" שבווילמסלו (אנ'). היא למדה משחק ב-"Laine Theatre Arts College" באפסום שבמחוז סארי. הקריירה שלה בתיאטרון החלה כשהייתה בת 19 והופיעה במחזות זמר כמו "קאטס" ו"גריז" בתיאטראות וסט אנד שבלונדון. אחרי שש שנים החלה הדלנד לשחק בסיבובי הופעות בין השאר במחזה "מי מפחד מווירג'יניה וולף?". באותה תקופה החלה לפתח את כשרונה כקריינית (voiceover artist). היא השתתפה במשחקי וידאו כמו "Dragon Quest VIII" עבור פלייסטיישן 2. בטלוויזיה הופיעה הדלנד בתפקידי משנה בסדרה "נערות רעות" ובסדרה "The Bill". אחר כך קבלה תפקידים גדולים יותר בסדרה הקומית "מחלקה אלטרנטיבית" ובקומדיה "Broken News". היא כיכבה בסרטי הקולנוע "קונפטי" ו-"Magicians" לצדם של הקומיקאים דייוויד מיטשל ורוברט וב, ובסרט הטלוויזיה "סטרטר לאהבה" של ערוץ BBC One. ב-2009 הצטרפה הדלנד למירנדה הארט בסדרה הקומית "מירנדה" שמבוססת על סדרת הרדיו "Miranda Hart's Joke Shop" ושכוללת את אותו צוות שחקנים. ב-2007 החלה הדלנד להשתתף בסדרה הקומית של רדיו 4 של ה-BBC בשם "תקוות קודרות" (Bleak Expectations) פרודיה על הרומנים של צ'ארלס דיקנס ועל החיבה לתקופה הוויקטוריאנית (אנ'). בסדרה גילמה את הדמויות לילי סורקוויל, בתו של סר פיליפ "פיפ" בין במשך ארבע עונות. עוד שיחקה בדמות ריפלי פסונד (אשתו השלישית של פיפ) ובדמות מיס כריסטמסשם (פרודיה על מיס האווישם מהספר "תקוות גדולות"). ב-2011 לוהקה הדלנד בתפקיד המורה החדשה לאנגלית, לינדה רדלי, בסדרת הדרמה של ה-BBC "דרך ווטרלו". עוד כיכבה בסדרה "Horrible Histories" בערוץ CBBC. ב-2013 החלה להופיע בתפקיד טריש, מנהלת לשכת תעסוקה, בסיטקום של ITV בשם "החבר'ה מהלשכה". קאטס גריז Time and the Conways מי מפחד מווירג'יניה וולף? מר וגברת סמית' – אנאבל (עונה ראשונה) – 2012 That Mitchell and Webb Sound ‏– (עונה רביעית) 2004 Edge Falls ‏– ואלרי (עונות 1 ו-2) – 2008 Miranda Hart's Joke Shop ‏– סטיבי סאטון – 2008 Bleak Expectations ‏– לילי, בתו של סר פיליפ, ריפלי פסונד, אשתו השלישית של פיפ (עונות 2–5) ומיס כריסטמסשם (עונה שלישית) – 2007 20 Cigarettes – ליזה / מישל / קרוליין – 2006 שרה הדלנד, במסד הנתונים הקולנועיים IMDb (באנגלית) שרה הדלנד, באתר MusicBrainz (באנגלית) From cat litter to the cat's whiskers Swindon Advertiser – 14 November 2003 Sarah's big break as star of Confetti Macclesfield Express – 24 May 2006 Reid-Smith, Tris (26 באפריל 2012). "Gay actor Russell Tovey to star in new ITV sitcom". נבדק ב-26 באפריל 2012. {{cite web}}: (עזרה)
אקליפטוס (שיר)

אֵקָלִיפְּטוּס (בכתיב המקורי: אֵיקַלִּפְּטוּס) הוא שיר עברי של המשוררת רחל. השיר התפרסם ב-24 באפריל 1929 (י"ד בניסן תרפ"ט) ב"מוסף העלייה השנייה" שהוציא עיתון "דבר" במלאת 25 שנה לראשית העלייה השנייה. בשנה שלאחר מכן נכלל השיר בשני משלושת קובצי שירתה, "מנגד" (תר"ץ–1930). לימים הולחן השיר ובוצע על ידי שולי נתן. השיר משולב בחריזה והוא בנוי משלושה בתים. המשוררת מספרת על עץ חזק וגבוה (אקליפטוס) שנכרת ו"נרצח" על ידי האדם. האדם מצטייר פה כרוצח טבע כי העץ ”מְעוֹלָל בְּעָפָר” ו”שָׂרוּעַ דֹּם”. העץ הוא כמין "עירום" מאחר שכרתו אותו וזה תמיד יראה שהוא יכעס על האדם ולא יגדל שוב אבל בעוד שנה, העץ יגדל ושוב יגדל נוף יפה ושמח. המשוררת אומרת שצריך להתפלא על זה שהעץ שכח וסלח כי האדם לא פעם כרת את העצים לטובתו מבלי לרחם ולהתחשב בעץ. רחל כועסת על האדם ורואה בעץ תופעת טבע מיוחדת - "טבע טוב מן האדם". השיר משמש פעילים ואקטיביסטים בעת מאבקים נגד כריתת עצים בישראל. ראובן קריץ, על שירת רחל, תל אביב: פורה, תשמ"ז 1987, עמ' 169–170. (במהדורת תשס"ג 2003: עמ' 238) מילות השיר "אקליפטוס" באתר שירונט פרסומו הראשון של השיר: רחל, אֵיקַלִּפְּטוּס, דבר, 24 באפריל 1929 האוסף מנגד באתר הספרייה הלאומית רחל המשוררת, אקליפטוס, בפרויקט בן-יהודה רחל, אֵיקַלִּפְּטוּס, דבר, 24 באפריל 1929.
הופליטודרומוס

הופליטודרומוס (ביוונית: Ὁπλιτόδρομος; בעברית: מרוץ החייל (הופליט)) היה מרוץ אתלטיקה במשחקים האולימפיים ביוון העתיקה ובמשחקים הפאן-הלניים. זהו המרוץ האחרון שנוסף לתחרויות, ונערך לראשונה באולימפיאדה ה-65, ב-520 לפנה"ס. מאז, היה זה המרוץ האחרון שנערך בכל תחרות. בניגוד לשאר התחרויות שנערכו בעירום מלא, מרוץ זה נערך כשהמתחרים חובשים קסדה ומוקיים ונושאים מגן עץ עם ציפוי ברונזה הנקרא "אספיס". המשקל הכולל של הציוד היה כ-25 ק"ג. המירוץ היה קצר יחסית למרוצים אחרים ובניגוד אליהם לא נועד לבחון סיבולת, אלא כוח מתפרץ. באולימפיה ובאתונה אורך המירוץ היה הקפה אחת של האצטדיון, כ-370 עד 400 מטרים. במשחקים הנמאיים אורכו היה עד 2 הקפות, ובפלטאיה ובבויאוטיה, כשבע הקפות. ניכר שהמירוץ הגיע ממטרות אימונים צבאיים יותר מאשר מאימוני ספורט. עימותים עם הפרסים שהחלו באותה תקופה והמפגש עם קשתים פרסים מיומנים העלו את הצורך לשפר את מהירות החיילים היוונים בשדה הקרב. כמו כן, משערים שמרחק ה-400 מטרים של המירוץ, קשור לטווח האפקטיבי של קשתות הפרסים. מדיה וקבצים בנושא הופליטודרומוס בוויקישיתוף Sweet, Waldo Earle (1987). Sport and Recreation in Ancient Greece: A Sourcebook with Translations. Oxford University Press עמוד 242 הכרוניקות של אוסביוס מקיסריה
הגל (פירושונים)

האם התכוונתם ל... גאורג וילהלם פרידריך הגל – פילוסוף גרמני הגל (ספר) – ספר לנוער שנכתב על ידי מורטון רו, המבוסס על ניסוי "הגל השלישי" הנחשול – סרט קולנוע המבוסס על הספר הגל (אריזונה) – תצורת סלע ייחודית הממוקמת באריזונה בסמוך לגבול עם יוטה גל (פירושונים)
גל חום (פירושונים)

האם התכוונתם ל... גל חום – תופעה מטאורולוגית גלי חום – סימפטום של שינויים הורמונלים המיוחסים למאפייני גיל המעבר אצל נשים גל חום (קומיקס) – דמות קומיקס
דוראנט

האם התכוונתם ל... ויל דוראנט – סופר והיסטוריון אמריקאי ויליאם דוראנט – חלוץ תעשיית הרכב בארצות הברית קווין דוראנט – כדורסלן אמריקאי דוראן